
17. zasadnutie							Bod programu MZ č.: 3
MZ mesta Trnava							Materiál č.: 8
16. 9. 2025
Majetkovoprávne vysporiadanie pozemku so stavbou na pozemku v k. ú. Trnava, lokalita Prednádražie  (Rímskokatolícka cirkev, Farnosť Božieho Milosrdenstva) 
Uznesenie č. 1
Návrh predkladá:							Návrh spracoval:
Majetková komisia MZ						Mgr. Monika Majčínová									Odbor majetkový
Spracované: 1. 9. 2025
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 45998/2025

Návrh uznesenia
Mestské zastupiteľstvo mesta Trnava po prerokovaní:
1. Rozhoduje
[bookmark: _Hlk206761284]v súlade s § 3 ods. 5 písm. w) a § 4 ods. 1 písm. c) Zásad hospodárenia a nakladania s majetkom Mesta a s majetkom štátu, ktorý Mesto užíva v znení doplnku č. 1 (ďalej len „Zásady“) o trvalej prebytočnosti nehnuteľného majetku: pozemku v k. ú. Trnava,  parc. reg. „C“ č. 1636/21, zast. plocha a nádvorie, zapísaného na LV č. 5000,
s výmerou 55 m2, vo vlastníctve Mesta Trnava, z dôvodu získania protihodnoty vo forme kúpnej ceny za pozemok, vo výške všeobecnej hodnoty pozemku určenej znaleckým posudkom č. 93/2025, ktorý vyhotovil znalec v odbore stavebníctvo Ing. Peter Chlebo; a stavby na pozemku parc. reg. „C“  č. 1636/21 z dôvodu § 4 ods. 1 písm. d) Zásad: verejnoprospešné ciele, ktorým môže prebytočný majetok mesta slúžiť, nakoľko stavba na pozemku bude slúžiť predovšetkým občanom na vybavovanie úradných záležitostí vo Farnosti Božieho Milosrdenstva.
2. Schvaľuje
a)  spôsob prevodu majetku mesta pozemku parc. reg. „C“ č. 1636/21, zast. plocha a nádvorie s výmerou 55 m2, evidovanom na liste vlastníctva č. 5000, v súlade 
s ustanovením § 9a ods. 15, písm. f) zákona č. 138/1991 Zb. o majetku obcí v znení neskorších predpisov, prevodom z dôvodu hodného osobitného zreteľa v zmysle § 5 ods. 2 písm. a) Zásad: ako prevod pozemku s malou výmerou do 200 m2, za kúpnu cenu 11 596,10 eur. Všeobecná hodnota pozemku je stanovená znaleckým posudkom č. 93/2025, zo dňa 17. 5. 2025, ktorý vyhotovil znalec v odbore stavebníctvo Ing. Peter Chlebo vo výške 11 276,10 eur, t. j. 205,02 eur/m2. Do kúpnej ceny pozemku sú započítané náklady za vyhotovenie znaleckého posudku vo výške 320,00 eur; 
a
b) spôsob prevodu stavby na pozemku parc. reg. „C“ č. 1636/21, zast. plocha a nádvorie s výmerou 55 m2, evidovanom na liste vlastníctva č. 5000, v súlade s ustanovením § 9a ods. 15, písm. f) č. 138/1991 Zb. o majetku obcí v znení neskorších predpisov, prevodom z dôvodu hodného osobitného zreteľa v zmysle § 5 ods. 2 písm. j) Zásad: ak prevod majetku mesta prispeje k zabezpečeniu kultúrneho, telovýchovného, osvetového alebo zdravotného rozvoja mesta a jeho obyvateľstva – stavba na pozemku bude slúžiť predovšetkým občanom ohľadom vybavovania úradných záležitostí vo Farnosti Božieho Milosrdenstva, za  kúpnu cenu 1 euro, 
z vlastníctva mesta Trnava, Ulica Hlavná 1, Trnava, IČO: 00 313 114, do vlastníctva Rímskokatolíckej Cirkvi, Farnosť Božieho milosrdenstva, Botanická ulica 52, Trnava, IČO: 42 155 398,
nadpolovičnou väčšinou hlasov poslancov prítomných na rokovaní mestského zastupiteľstva.
Žiadateľ bude hradiť náklady spojené s návrhom na vklad do katastra nehnuteľností,
Zásady hospodárenia a nakladania s majetkom Mesta a s majetkom štátu, ktorý Mesto užíva, v znení doplnku č. 1, sú verejne dostupné na stránke Mesta Trnava:  https://www.trnava.sk/stranka/zasady-hospodarenia. Uvedené dôvody hodné osobitného zreteľa sú v súlade s týmito Zásadami. 
Všetky požiadavky zákonnej úpravy boli splnené.
3. Berie na vedomie 
a) v zmysle § 9a ods. 15 písm. f) zákona č. 138/1991 Zb. o majetku obcí v znení neskorších predpisov všeobecnú hodnotu prevádzanej  nehnuteľnosti, pozemku parc. reg. „C“ č. 1636/21, zast. plocha a nádvorie s výmerou 55 m2, ktorý je evidovaný na liste vlastníctva č. 5000, stanovenú znaleckým posudkom č. 93/2025, zo dňa 17. 5. 2025, ktorý vyhotovil znalec v odbore stavebníctvo Ing. Peter Chlebo. Všeobecná hodnota pozemku je stanovená vo výške 11 276,10 eur, t. j. 205,02 eur/m2 (slovom jedenásťtisícdvestosedemdesiatšesť eur desať centov). 
b) všeobecnú hodnotu stavby na pozemku parc. reg. „C“ č. 1636/21, zast. plocha a nádvorie s výmerou 55 m2, ktorý je evidovaný na liste vlastníctva č. 5000, stanovenú znaleckým posudkom č. 93/2025, zo dňa 17. 5. 2025, ktorý vyhotovil znalec v odbore stavebníctvo Ing. Peter Chlebo. Všeobecná hodnota stavby je stanovená vo výške 
22 663,19 eur (slovom dvadsaťdvatisícšesťstošesťdesiattri eur devätnásť centov) 
c)  v zmysle § 9a ods. 16 zákona č. 138/1991 Zb. o majetku obcí v znení neskorších predpisov  obec je oprávnená pri prevode z dôvodu hodného osobitného zreteľa  dohodnúť nižšiu kúpnu cenu než je všeobecná hodnota majetku alebo hodnota majetku zistená na  základe porovnateľného porovnania, cenu stavby na pozemku. Dôvodom na zníženie kúpnej ceny pri prevode z dôvodu hodného osobitného zreteľa v zmysle § 6 ods. 1 písm. c) Zásad je, že sa prevodom za nižšiu cenu ako je všeobecná hodnota majetku podporí fungovanie verejných inštitúcií, charitatívnych inštitúcií.
4. Ukladá
Mestskému úradu v Trnave
Odboru majetkovému:
pripraviť na najbližšie zasadnutie MZ schválenie prevodu nehnuteľného majetku mesta v zmysle výrokovej časti tohto uznesenia postupom podľa zákona č. 138/1991 Zb. a Zásad hospodárenia a nakladania s majetkom Mesta a s majetkom štátu, ktorý Mesto užíva

Hlasovanie
Za:        
Proti:     
Zdržal sa hlasovania:      
Nehlasoval:      
Z celkového počtu 31 poslancov bolo neprítomných .......... poslancov. 
Uznesenie bolo prijaté.


Dôvodová správa
Majetková komisia Mestského zastupiteľstva Mesta Trnava sa dňa 10. 10.  2023 zaoberala žiadosťou RKC – Farnosť Božieho Milosrdenstva o odkúpenie pozemku v k. ú. Trnava, pred pastoračným centrom, parc. reg. „C“  č. 1636/21, zast. plocha a nádvorie zapísaného na LV č. 5000, s výmerou 55 m2, vo vlastníctve Mesta Trnava. MK  po prerokovaní žiadosti neodporučila mestskému zastupiteľstvu súhlasiť s predajom hore uvedeného  pozemku do vlastníctva RKC – farnosť Božieho Milosrdenstva, nakoľko je v predmetnej lokalite plánovaná výstavba cyklotrasy a odpredaj pozemku by skomplikoval realizáciu projektu. Odpoveď bola zaslaná s vyjadrením, že po dostavbe cyklotrasy sa MK bude opätovne zaoberať žiadosťou. 
Na MsÚ bola opätovne predložená žiadosť o odkúpenie predmetného pozemku. 
26. 02. 2025 sa uskutočnilo rokovanie zástupcov Mesta a zástupcov RKC – farnosť Božieho Milosrdenstva, ohľadom predaja mestského pozemku do vlastníctva RKC – farnosť Božieho Milosrdenstva a prípadnej potreby mesta na využitie predmetného pozemku na budúcu rekonštrukciu Botanickej ulice. 
Majetková komisia po prerokovaní žiadosti dňa 17. 3. 2025 odporučila Mestskému zastupiteľstvu súhlasiť s predajom hore uvedeného  pozemku do vlastníctva RKC – Farnosti Božieho Milosrdenstva, z dôvodu hodného osobitného zreteľa v zmysle § 5 ods. 2 písm. a) ako prevod pozemku s malou výmerou do 200 m2, nakoľko celková výmera pozemku je 55 m2 v zmysle Zásad hospodárenia a nakladania s majetkom Mesta a s majetkom štátu, ktorý Mesto užíva v znení doplnku č. 1, (ďalej len „Zásady“) za cenu stanovenú znaleckým posudkom. Cena znaleckého posudku bude započítaná do ceny odkupovaného pozemku. Návrh na vklad vlastníckeho práva do katastra nehnuteľností bude hradený žiadateľom. 
Znalecký posudok č. 93/2025, vyhotovil znalec v odbore stavebníctvo Ing. Peter Chlebo, ktorý stanovil VŠH pozemku a aj stavby na pozemku parc. reg. „C“  č. 1636/21, v k. ú. Trnava, Ul. Botanická – VŠH stavby je určená spolu vo výške 22 663,19 eura a pozemku 11 276,10 eura. Cena za vyhotovenie znaleckého posudku je vo výške 320,00 euro. 
MK odporučila dňa 27. 5. 2025 MZ schváliť prebytočnosť majetku mesta: pozemku a stavby na pozemku, schváliť spôsob prevodu majetku mesta z dôvodu hodného osobitného zreteľa v zmysle § 5 ods. 2 písm. a) Zásad ako prevod pozemku s malou výmerou do 200 m2 a stavby na pozemku písm. j) Zásad ak prevod majetku mesta prispeje k zabezpečeniu kultúrneho, telovýchovného, osvetového alebo zdravotného rozvoja mesta a jeho obyvateľstva – stavba na pozemku bude slúžiť predovšetkým občanom ohľadom vybavovania úradných záležitostí vo Farnosti Božieho Milosrdenstva Zásad, nadpolovičnou väčšinou poslancov prítomných na rokovaní MZ. A následne na ďalšom rokovaní MZ schváliť prevod majetku z uvedených dôvodov hodných osobitného zreteľa
Pri určovaní kúpnej ceny stavby na pozemku bola zohľadnená skutočnosť, že Rímskokatolícka cirkev, farnosť Trnava – sv. Mikuláša vybudovala na vlastné náklady stavbu – „Dopravné plochy“, celkovo 14 parkovacích miest, ktorej súčasťou bola aj stavba na pozemku parc. reg. „C“  č. 1636/21, zast. plocha a nádvorie s výmerou 55 m2 a formou Darovacej zmluvy cčz. 813/2013 účinnej dňa 3.4.2014, previedla túto stavbu do majetku mesta Trnava.
Na prijatie uznesenia je potrebná nadpolovičná väčšina hlasov poslancov prítomných na rokovaní mestského zastupiteľstva.


Obrázok 1

[image: Street wiew Botanická ulica 52, Farnosť Božieho Milosrdenstva pohľad na stavbu na pozemku C-KN č. 1636/21]













[image: Červenou farbou vyznačený pozemok C-KN č. 1636/21 na katastrálnej mape]Obrázok 2

